b'\n_START_ARTICLE_\nSpin (kommunikation)\n_START_SECTION_\nOrdets oprindelse\n_START_PARAGRAPH_\nUdtrykket spindoktor blev formentlig brugt f\xc3\xb8rste gang i en ledende artikel i New York Times i 1984, i forbindelse med en beskrivelse af de ting, der foregik i presserummene efter en tv-transmission af debatten mellem pr\xc3\xa6sidentkandidaterne Ronald Reagan og Walter Mondale._NEWLINE_Der er delte meninger om, hvor bredt man skal definere spin: er spin al strategisk kommunikation, eller er det udelukkende den del af kommunikationen, der g\xc3\xa5r ud p\xc3\xa5 at f\xc3\xa5 en selv, eller ens budskab til at se p\xc3\xa6nere ud? Den amerikanske journalist Bill Press, definerer spin meget liberalt: \xe2\x80\x9dDet er noget vi alle g\xc3\xb8r, for at undg\xc3\xa5 ubehagelige situationer og for at g\xc3\xb8re en god figur, men det m\xc3\xa5 aldrig forveksles med l\xc3\xb8gn.\xe2\x80\x9d L\xc3\xb8gn anses i forbindelse med spin som en kortsigtet og farlig l\xc3\xb8sning. _NEWLINE_Spin er muligvis ikke s\xc3\xa6rlig smukt, eller \xc3\xa6delt, men spin er sj\xc3\xa6ldent l\xc3\xb8gn. Fortalerne mener, at man ikke kan komme uden om spin, da den ultimative sandhed eller virkelighed ikke findes. Marianne Jelved kaldte fx spin for "kampen om virkeligheden". Modstanderne mener, at spin er ren og sk\xc3\xa6r manipulation og propaganda, og som s\xc3\xa5dan en trussel mod demokratiet.\n_START_SECTION_\nHistorisk\n_START_PARAGRAPH_\nSpin er ikke et nyt f\xc3\xa6nomen. Det har bare heddet noget andet. Allerede i 1500-tallet skrev Niccol\xc3\xb2 Machiavelli en bog Fyrsten, som handlede om hvordan man strategisk skulle forholde sig til forskellige situationer, for at f\xc3\xa5 mest muligt ud af dem. For cirka 2000 \xc3\xa5r siden blev den tids bedste digtere, Virgil og Horats, hyret af Kejser Augustus til at skrive rosende vers om ham. S\xc3\xa5 praktisk udf\xc3\xb8rt spin kan f\xc3\xb8res helt tilbage til romerriget. Spin har formentlig eksisteret s\xc3\xa5 l\xc3\xa6nge mennesket har kommunikeret.'